钦定古今图书集成/方舆汇编/职方典/第1089卷 > 《建宁县志》
## 钦定古今图书集成/方舆汇编/职方典/第1089卷 > 《建宁县志》

“石舍山　” 其麓有石穴，有泉，岁丰则涸，歉则溢，占之常验。

夜合山　：在排前保。山分两岐，夜则合。

雷公山　在上黎保中。有石龛，自下过者，或闻其声若雷。今为乡人堙塞。

莲花山　在里原保。三峰矗翠，状若莲花。西台山　在西湖嶂之东、山之阳。有村曰“高圳” ，居民百馀家。其后有户部李春熙墓。

邹家峰　：与鸡笼峰对峙。二峰壁立，中通鸟道，长数十里。

莲花峰　在隆下保。高插云汉。

天宝岩　，在石燕岩之右，俗名“新岩。” 据高瞩远，一邑如掌。江右军峰山作宾其前。

运光岩　在妙峰山下

“紫云岩　” ，深广约五六丈，高亦如之，可容数百人。

望子岭　，孤岭　，一岭两名，前曰“望子岭” ，后曰“孤岭。”

炭山岭　在宝峰山之左。

万担岭　在宝峰山之右。

穿龙岭　在安寅保

卷岭　在妙峰山下

黄家岭　在灵峰山之东。

高家岭　在开山下

松根岭　地接归化界

渭岭　，有主事吴纲墓。

苦阱岭　岭峻险，多错石，曲折二百馀丈，行者苦之，因名“苦阱。” 邑人廖柰捐赀修砌李奇壁，建亭其上。

印石潭　潭中蹲一石，端方如印，因名。潭之西崖有“语精石舍” ，邑人范锡畴建。颇踞山水之胜。蚌螺洲　、龙洲　俱在治东。

杨家洲　在印石潭下

“南湖　” 在杨家洲左。